Jørgen Kosmo

Jørgen Hårek Kosmo (1947–2017) var en norsk politiker (Ap) som var stortingsrepresentant, forsvarsminister og riksrevisor.

 Liv og virke 

 Bakgrunn 
Kosmo var født i Fauske i Nordland. Han tok examen artium i 1968. Han utdannet seg til tømrer; og arbeidet som bygningsarbeider (forskalingssnekker) 1969–1979. 

 Politisk karriere 
Han var medlem av Horten bystyre 1975–1985, varaordfører 1979–1983, ordfører 1983–1985. Han var vararepresentant på Stortinget i perioden 1981 til 1985, før han ble fast representant. Kosmo var innvalgt på Stortinget for Vestfold i årene 1985 til 2005, og fra 2001 til 2005 var han stortingspresident. Han var forsvarsminister 1993–1997 og arbeids- og administrasjonsminister 2000–2001. 

Han gikk av som statsråd 5. oktober 2001, og ikke med resten av regjeringen 19. oktober, fordi han skulle være valgbar til Stortingets presidentskap. Sylvia Brustad bestyrte arbeids- og administrasjonssaker i denne perioden.

I 1995, mens Kosmo var forsvarsminister, var han med på å ta avgjørelsen om organisering av Norsk Militær Tattoo slik det har vært siden. Han satt i organisasjonens Board of Protectors fra 2006 til 2014.Offisielle programmer for NMT i den aktuelle perioden

Kosmo ble den 2. juli 2004 utnevnt til fylkesmann i Telemark. Han rakk ikke å tiltre fylkesmannsembetet før han høsten 2005 ble utnevnt til riksrevisor. Han ledet Riksrevisjonen i årene 2006–2013.

 Ordener 
Han mottok den 2. november 2005 Storkorset av St. Olavs Orden. Utnevnelsen ble gitt for embetsfortjeneste som stortingspresident. Kosmo er den første stortingspresidenten i nyere tid som har mottatt ordenen. I 2005 mottok Kosmo storkorset av den svenske Nordstjerneordenen. Han ble i 2013 utnevnt til kommandør av den nederlandske Oranje-Nassau-ordenen., Algemene Rekenkamer, 22. november 2013. Lest 11. januar 2015.

 Familie 
Hans svigerdatter Silvia Kristoffersen Kosmo var fast møtende vararepresentant til Stortinget 2005–2009; også hun representerte Arbeiderpartiet.

 Referanser 

 Eksterne lenker 




Kategori:Norske riksrevisorer
Kategori:Stortingspresidenter
Kategori:Norske arbeidsministre
Kategori:Norske forsvarsministre
Kategori:Ap-statsråder
Kategori:Statsråder i Regjeringen Brundtland III
Kategori:Statsråder i Regjeringen Jagland
Kategori:Statsråder i Regjeringen Stoltenberg I
Kategori:Stortingsrepresentanter fra Ap
Kategori:Stortingsrepresentanter 1985–1989
Kategori:Stortingsrepresentanter 1989–1993
Kategori:Stortingsrepresentanter 1993–1997
Kategori:Stortingsrepresentanter 1997–2001
Kategori:Stortingsrepresentanter 2001–2005
Kategori:Stortingsrepresentanter for Vestfold
Kategori:Ap-ordførere i Vestfold
Kategori:Ordførere i Horten
Kategori:Storkors av St. Olavs Orden
Kategori:Nordstjerneordenen
Kategori:Oranje-Nassau-ordenen
Kategori:Personer fra Fauske kommune
Kategori:Personer begravet på Horten kirkegård